Valgkretsordningen ved sametingsvalgene ble endret før sametingsvalget i 2009. Ved sametingsvalgene fra 1989 til 2005 var det 13 valgkretser, som ble redusert til sju fra og med 2009. Gáisi valgkrets tilsvarer de tidligere valgkretsene Midt-Troms og Nord-Troms, med unntak av kommunene Skjervøy, Nordreisa og Kvænangen som nå tilhører Nordre valgkrets, og med tillegg av Sørreisa som tidligere tilhørte Sør-Troms valgkrets.